L-attakkant internazzjonali Ingliż Harry Kane mistenni jibqa' jilbes il-flokk abjad ta' Tottenham Hotspur. Kien il-president tal-club, Daniel Levy, li informa lill-coach Jose Mourinho li mhux beħsiebu jċedi lil dan il-player li skond hu jifforma parti importanti mill-iskwadra li hi bbażata f'Londra. Ftit tal-ġimgħat ilu kien hemm għidut li l-attakkant ta' 26 sena jista' jħalli lil Spurs minħabba l-problemi finanzjarji li kienu qed jaffaċċjaw minħabba l-pandemija tal-Covid-19. Minkejja kollox Levy dawwar fehmtu u ma jixtieqx jitlef lil dan l-iskorer prolifiku li kemm ilu magħhom skorja 142 goal f'206 partiti.